kardosdrur/scandi-wiki huggingface dataset:
Dawn of Demise

Dawn of Demise er et silkeborgensisk dødsmetalband som blev dannet i 2004. Det består i dag af Scott Jensen (Vokal), Martin Sørensen (Guitar), Thomas Egede (Guitar), Bjørn Jensen (Bas) og Bastian Thusgaard (Trommer).

2005-2007:
Bandet udgiver i Marts 2006 deres demo "...And Blood Will Flow" og optræder med kendte internationale bands såsom Suffocation, Deicide og Nile. I 2007 modtager de prisen som "Årets Liveband" ved Danish Metal Awards (DMeA). Debutalbummet "Hate Takes Its Form" indspilles i September 2007, hvorefter Jakob Nyholm skifter til Hatesphere.

2008:
De hverver Alexander Kjeldsen som ny rytmeguitarist og "Hate Takes Its Form" udgives af amerikanske Deepsend Records i Januar måned. Senere på året dropper de Alexander og går som en 4-mands gruppe i studiet og indspiller deres Ep "Lacerated". I September måned hverver bandet rytmeguitarist Thomas Egede og "Lacerated" udgives i December, igen af amerikanske Deepsend Records.

2009:
I Juni spiller Dawn Of Demise i et fyldt Avalon-telt på årets Roskilde Festival og går efterfølgende i gang med indspilningen af deres andet – da unavngivne – album hos CB-Studios, Holsted. Dawn Of Demise bliver inviteret med som special guests på MTVs Headbangers Ball Tour i September/Oktober 2009 hvor de spillede for over 3.000 mennesker i 10 danske byer sammen med Illdisposed og Hatesphere.

2010-Nu:
I Januar 2010 udgiver Deepsend Records Dawn Of Demise's andet album "A Force Unstoppable" og bandet optager efterfølgende en musikvideo for nummeret "Juggernaut" som 2. Marts bliver lagt ud på Youtube.

Dawn Of Demise tager på DK-tour i April/Maj 2010 med The Cleansing.

I starten af 2011 smed Dawn of Demise trommeslageren Kim Jensen ud af bandet af hidtil ukendte årsager. Trommeslageren Simon Blaabjerg afløste Kim Jensen. I 2013 skiftede Dawn of Demise Simon ud med Bastian Thusgaard som stadig spiller for bandet.

Medlemmer 
 Scott Jensen – Vokal (2004 -)
 Martin Sørensen – Guitar (2004 -)
 Thomas Egede – Guitar (2008 – )
 Bjørn Jensen – Bas (2004 -)
 Simon Blaabjerg – Trommer (2011 -)

Diskografi

Demoer 
 .. And Blood Will Flow (Februar 2006)

EPer 
 Lacerated EP (December 2008)

Studiealbum 
 Hate Takes Its Form (Januar 2008)
 A Force Unstoppable (Januar 2010)
 Rejoice In Vengeance (Juni 2012)
The Suffering (2016)

Videografi

Eksterne henvisninger 
 

Metalgrupper fra Danmark
Dødsmetalgrupper
Musikgrupper fra 2004
Pyroklastisk vulkanudbrud

Et pyroklastisk vulkanudbrud eller en pyroklastisk sky er betegnelsen for en glødelavine, hvor det vulkanske materiale triller ned af siderne ofte med op til 700 km/t og en temperatur op til 1000 °C.
Omfanget kan variere mellem nogle få hundrede kubikmeter til mere end tusind kubikkilometer. Et pyroklastisk vulkanudbrud består oftest af to dele: den nederste del er sten og klippeblokke, mens den øverste del er aske, der blander sig med luften.
De varme luftarter og høje fart ned ad bjergsiden gør dem meget farlige. For eksempel blev byerne Pompeii og Herculaneum i Italien slugt af et pyroklastisk udbrud af Vesuv i år 79 med store tab af menneskeliv. I juni 1997 blev 20 mennesker dræbt på Montserrat i det Caribiske Hav.

Jehol Biota 

Pyroklastiske vulkanudbrud er forekommet gennem hele Jordens historie og har efterladt sig spor. Hele biota er blevet indkapslet og bevaret mere eller mindre intakt på trods af forbrænding, forkulning og mumificering. Måske på grund af forbrænding, forkulning og mumificering er organismerne blevet bevaret. Et af de bedste eksempler herpå er Jehol Biota, en blandet grav for velbevarede dinosaurer, pattedyr, tidlige fugle, fisk og krybdyr i det nordlige Kina, hvor der skete et stort pyroklastisk udbrud for mellen 130 og 120 millioner år siden.

Nuée-ardente 

Rhyolitisk (sur) magma er sejtflydende og kan blokere kraterrør. Et stort gastryk kan blive opbygget og pludselig kan trykket udløses. Lavaen kan blive til skum og et nuée-ardenteudbrud består af gasser, lavadråber, størknet lava og sidesten. Denne blanding er tung og vil rutsje ned ad skråninger og rive alt med sig. Det skete på øen Martinique i 1902, hvor byen St. Pierre blev udslettet på under ét minut, med 26.000 dræbte. Efter at gassen har forladt ildskyen vil resterne samles til ignimbrit. Nuée-ardente er oftest voldsommere end pyroklastiske strømme.

Se også 
 Tuf

Eksterne henvisninger 

 Pyroclastic rock, om pyroklastisk materiale 

 Video om pyroklastiske strømme: Pyroclastic Flows 

 Forskellige typer af pyroklastiske aflejringer    —   Norsk side med ordforklaringer 

Vulkanisme
Magmatiske bjergarter
Vulkaner
C.F. Møller

Christian Frederik Møller (31. oktober 1898 i Skanderborg – 5. november 1988 i Aarhus) var en dansk arkitekt, der grundlagde C.F. Møllers Tegnestue. Han er repræsenteret i Kulturkanonen med Aarhus Universitet.

Han er formentlig den danske arkitekt, der har tegnet flest huse. I 1924 grundlagde han sin egen tegnestue med navnet C.F. Møller. I 1965 blev han udnævnt til den første rektor på den nystiftede arkitektskole i Århus. Vejen C.F. Møllers Allé i Ørestad i København er opkaldt efter ham. Det samme gælder vejen C. F. Møllers Allé i universitetsparken ved Aarhus Universitet. 

C. F. Møller var fra 1964 medlem af og arkitektonisk medarbejder ved Koldinghusudvalget i Kolding.

C.F. Møllers Tegnestue har gennem de sidste 70 år tegnet størstedelen af de bygninger, der stadig i dag huser Aarhus Universitet.

Han er begravet på Vestre Kirkegård i Aarhus.

Hæder 
 1921-22 og 1928: Glashandler Johan Franz Ronges Fond
 1925: Kunstakademiets stipendium
 1927: K.A. Larssens og Hustru L.M. Larssens født Thodbergs Legat
 1928: De Bielkeske Legater
 1945: Eckersberg Medaillen (for hovedbygningen ved Aarhus Universitet)
 1946: Ridder af Dannebrogordenen
 1947: C.F. Hansen Medaillen
 1950: Århus Kommunes ærespris
 1965: Ridder af 1. grad af Dannebrogordenen
 1968: Akademisk Arkitektforenings æresmedalje
 1969: Kommandør af Dannebrogordenen
 1973: Läkerolprisen
 1978: Handelsbankens Århuspris
 1984: Æresmedlem af Det Kongelige Danske Kunstakademi

Arkitektur 
 
 HTX Viby J
 Århus Kommunehospital
 Aarhus Universitet, sammen med Kay Fisker og Povl Stegmann
 Statshospitalet for sindslidende / Nordvang, Glostrup (1960)
 Herning kunstmuseum
 Sønderjyllandshallen
 Centralinstitutionen Sølund i Skanderborg
 Pindstrup Kirke på Djursland
 Middelfart Sygehus
 Dronningegården i København, sammen med Kay Fisker og Svenn Eske Kristensen
 Møllevangskirken

Litteratur 
 Nils-Ole Lund, Bygmesteren C.F. Møller, 1998.

Referencer

Eksterne henvisninger  
 
 

Arkitekter fra Danmark
Personer med enkeltværker i Kulturkanonen
Danskere i 1900-tallet
Modernistiske arkitekter
Ansatte ved Arkitektskolen Aarhus
Kongelige bygningsinspektører
Modtagere af Eckersberg Medaillen
Kommandører af Dannebrog
Personer fra Skanderborg Kommune
Personer fra Skanderborg
Personer i Kraks Blå Bog (afdøde)
Personer i Dansk Biografisk Leksikon
Æresmedlemmer af Det Kongelige Akademi for de Skønne Kunster
Gadestil

En gadestil er en særlig stilart inden for en (typisk kunst-) retning.

Der er ingen præcis defintion på hvad gadestilen er indebærer, men den generelle udtryksform er typisk en social hårdhed eller personlig stagnation. Billeder af tiggere, grafitti og affaldsdynger vil typisk være karakteriseret som gadestilsbilleder, mens mørkt tøj eller tøj med huller tilsvarende er gadestil.

Fotografi
Kunst
Osvaldo Ardiles

Osvaldo César Ardiles (født den 3. august 1952 i Córdoba, Argentina), også kendt som Ossie, var en argentinsk fodboldspiller, i dag fodboldtræner. Som en midtbanespiller havde han stor succes i Tottenham Hotspur sammen med landsmanden Ricardo Villa og engelske Glenn Hoddle.

Osvaldo Ardiles vant FA-Cupen i 1981 og 1982, og UEFA-cupen med Tottenham Hotspur som spiller.

Eksterne henvisninger 

Fodboldspillere fra Argentina
Fodboldtrænere fra Argentina
Verdensmestre i fodbold
Fodboldtrænere fra Tottenham Hotspur F.C.
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982
Unionen af Baltiske Byer

Unionen af Baltiske Byer (), UBC er en sammenslutning af 107 byer i ti lande omkring Østersøen. Unionen tjener som et decentralt netværk på tværs af grænserne for kommunalt samarbejde i Østersøregionen.

Oprettelse 

Unionen af Baltiske Byer blev oprettet i september i 1991 i Gdańsk, Polen, af 32 byer i den baltiske region. Grundlaget er forpligtelse til en fælles udvikling af demokrati, økonomi, sociale forhold, kulturel udveksling og miljøbeskyttelse mellem medlemsbyerne.

Organisation 

Unionens øverste organ er en konference, der afholdes hvert andet år i en medlemsby. Konferencen vælger et udøvende råd, blandt repræsentanterne for de tilsluttede byer. Ud over det udøvende råd har UBC nedsat 12 kommisioner og en arbejdsgruppe: Kommissionen for Økonomisk samarbejde, Kultur kommissionen, Uddannelses kommissionen, Energi kommissionen, Miljø kommissionen, Ligestillings kommissionen, Kommissionen for Sundhed og Sociale Anliggender, Sports kommissionen, Turisme kommissionen, Transport kommissionen, Byplanlægnings kommissionen, Kommissionen for ungdomsspørgsmål og arbejdsgruppen for Lokal Sikkerhed & Offentlig Orden.

Generalforsamlingen vælger formanden for UBC, der bistås af tre næstformænd og et sekretariat. Hjemstedet for sekretariatet er Gdańsk. Den nuværende formand for UBC er Per Bødker Andersen, tidl. borgmester i Kolding Kommune.

Medlemsbyer 
 Danmark:
Århus, København, Fredericia, Guldborgsund, Horsens, Køge, Kolding, Næstved, Vordingborg

 Estland:
Elva, Haapsalu, Jogeva, Jõhvi, Kärdla, Keila, Kuressaare, Maardu, Narva, Paldiski, Pärnu, Sillamäe, Tallinn, Tartu, Viljandi, Võru

 Finland:
Espoo, Helsinki, Järvenpää, Jyväskylä, Kemi, Kotka, Lahti, Mariehamn, Pori, Tampere, Turku, Vaasa

 Letland:
Cēsis, Jēkabpils, Jelgava, Jurmala, Liepāja, Rēzekne, Riga, Tukums

 Litauen:
Gargzdai, Kaunas, Klaipeda, Marijampolė, Palanga, Panevėžys, Šiauliai, Vilnius

 Norge:
Bergen, Kristiansand

 Polen:
Chojnice, Elbląg, Gdańsk, Gdynia, Koszalin, Krynica Morska, Łeba, Malbork, Międzyzdroje, Pruszcz Gdański, Reda, Słupsk, Sopot, Szczecin

 Rusland:
Baltijsk, Kaliningrad, Kronstadt, Lomonosov, Peterhof, Sestroretsk, Skt. Petersburg

 Sverige:
Gävle, Göteborg, Kalmar, Karlskrona, Karlstad, Kristianstad, Linköping, Luleå, Malmö, Nacka, Norrtälje, Nyköping, Örebro, Oskarshamn, Robertsfors, Stockholm, Sundsvall, Trelleborg, Umeå, Västervik, Växjö, Visby

 Tyskland:
Greifswald, Kiel, Lübeck, Rostock, Wismar

Kilder

Eksterne henvisninger 
 Union of the Baltic Cities (på engelsk)
 Liste over medlemsbyer 

Organisationer i Europa
Byer i Europa
Etableret i 1991
Venn-diagram

Venn-diagrammer er illustrationer som bruges i den gren af matematikken som kaldes mængdelære.

Venn-diagrammer er udviklet af den britiske matematiker og filosof John Venn (1834-1923), og de anvendes til at vise de matematiske eller logiske sandsynligheder mellem forskellige grupper af ting (mængder).

Et Venn-diagram viser alle de logiske forbindelser mellem mængderne, hvorimod de lignende og tidligere udviklede Euler-diagrammer (udviklet af Leonhard Euler) ikke behøver at vise alle forbindelser.

Eksterne henvisninger 

Sandsynlighedsregning
Logik
Infografik
Geri Halliwell

Geraldine Estelle Halliwell (født 6. august 1972 i Watford, London) er en engelsk popsanger.

Geri Halliwell blev verdenskendt, da hun slog igennem som Ginger Spice i popgruppen Spice Girls i slutningen af 1990'erne.

Udgivelser

Albummer 
 1999: Schizophonic
 2001: Scream If You Wanna Go Faster
 2005: Passion

Singler 
 1999: Look At Me
 1999: Mi Chico Latino
 1999: Lift Me Up
 2000: Bag It Up
 2001: It's Raining Men
 2001: Scream If You Wanna Go Faster
 2002: Calling
 2004: Ride It
 2005: Desire

Eksterne hevisninger 

 
 

Sangere fra England
X Factor-dommere
Spice Girls
Personer fra Watford
Halo (serie)

Halo er en serie af science fiction-videospil, der er udviklet af Bungie Studios og senere 343 Industries, og udgivet af Xbox Game Studios. Spillene er eksklusive til Xbox, Xbox 360, Xbox One og PC. Seriens hovedfokus bygger på Master Chief John-117s oplevelser sammen med den kunstig intelligens Cortana.

Spilseriens popularitet førte til, at det blev udvidet med andre medier, som blandt andet romaner, og har solgt for mindst 5 mia. US dollars.

Senest i hovedserien er Halo Infinite, der blev annonceret ved E3 i 2018, som er sat til at blive udgivet i 2021.

Spil 
Hovedserien

Referencer

Eksterne henvisninger
Willamette University

Willamette University er et universitet i byen Oregon i USA.

Eksterne henvisninger 

Willamette University

Universiteter i Oregon
GUM

GUM, Gosudarstvennij universalnij magazin, (russisk ГУМ, Государственный универсальный магазин, dansk "statsligt varehus") er den almindelige navn på et stort varehus eller stormagasin i mange russiske byer. Det mest berømte GUM ligger ved Den Røde Plads i Moskva. Før 1920'erne var varehuset kendt under navnet De Højere Handelsrækker.

GUM i Moskva 
Det har været handel på denne plads siden 1600-tallet. Den nuværende bygning blev opført mellem 1890 og 1893 af Alexander Pomerantsev og Vladimir Sjuchov, og erstattede en tidligere bygning fra begyndelsen af 1800-tallet.
 
Efter den russiske revolution i 1917 blev virksomheden, som på dette tidspunkt omfattede cirka 1200 butikker, nationaliseret.
Fra 1928 blev lokalerne anvendt som kontorlokaler af en komite med ansvaret for Stalins første femårsplan. I 1932 lå Stalins hustru Nadezjda på lit-de-parade i bygningen efter sit selvmord.

I 1953 gennemgik bygningen en omfattende renovering og varehusvirksomheden genopstod. Ved Sovjetunionens kollaps blev GUM privatiseret og ejerskabet overgik til varehuskæden Perekryostok. Siden maj 2005 har halvdelen af varehuset været ejet af firmaet Bosco di Ciliegi.

TsUM 

I Moskva, nær Bolshoi-teatret, ligger også varehuset Tsentralnij Universalnij Magazin (russisk: Центральный Универсальный Магазин, forkortet ЦУМ, dansk: Det Centrale Varehus, forkortet TsUM) der såvel i størrelse som artitekturmæssigt er en konkurrent til GUM. Bygningen husede indtil 1922 varehuset Muir & Mirrielees.

Eksterne henvisninger 
 The Origins of Modernism in Russian Architecture 
 Vladimir Shukhov 
 GUM  
 TsUM  

Bygninger, konstruktioner og anlæg i Moskva
Stormagasiner
Detailvirksomheder fra Rusland
Berlingske (flertydig)

Berlingske kan referere til:
 Berlingske Tidende – Danmarks ældste avis
 Berlingske Tidende (dokumentarfilm fra 1916) – dansk dokumentarisk optagelse fra 1916 instrueret af Peter Elfelt
 Berlingske Tidende (dokumentarfilm fra 1949) – dokumentarfilm fra 1949 om avisen af samme navn og dens 200 års jubilæum
 Berlingske Media – mediekoncern, der udgiver bl.a. Berlingske Tidende
Pierino Baffi

Pierino Baffi (15. september 1930 – 27. marts 1985) var en italiensk landevejscykelrytter fra Vailate. I 1958 vandt han etaper i alle tre Grand Tourene.

Eksterne links 

 

Mandlige cykelryttere fra Italien
Vicente López Carril

Vicente López Carril (født 2. december 1942, død 29. marts 1980) var en spansk professionel landevejscykelrytter fra A Coruña. I hans karriere vandt han tre etaper i Tour de France, og en etape i både Giro d'Italia og Vuelta a España.

Eksterne links 
 Profil på cykelsiderne.net
 Sejre på cyclebase.nl

Mandlige cykelryttere fra Spanien
Niki Rüttimann

Niki Rüttimann (født 12. august 1962 i Thal) er en tidligere schweizisk landevejscykelrytter.

Eksterne henvisninger 

 Profil på cyclebase.nl
 Profil på cykelsiderne.net

Mandlige cykelryttere fra Schweiz
Thetis (flertydig)

Thetis har flere betydninger:

 Thetis – guddommelig figur fra den græske mytologi
 Thetis-klassen – en af det danske søværns skibsklasser
 F357 Thetis – et dansk inspektionsskib af Thetis-klassen
 Thetis (ubåd) – en ubåd i Havmanden-ubådsklassen
Not Fade Away

"Not Fade Away" er en sang skrevet i 1957 af Buddy Holly og Norman Petty, og den spillet første gang af Buddy Holly. Den er også blevet coveret af mange andre bands som for eksempel The Rolling Stones, der indspillede den i 1964, mens Grateful Dead indspillede den i 1966 og den var bandet Rush første single i 1973. Bruce Springsteen, Bob Dylan, Tom Petty, ligesom Freddie Mercury også spillede den et par gange, hvor han selv sang og spillede guitar, som intro til "Crazy Little Thing Called Love".

Buddy Holly version 

Den blev først gang indspillet af Buddy Hollys band The Crickets i Norman Pettys studie i Clovis i New Mexico, i maj 1957. Oprindeligt var den b-siden til Buddy Hollys hit ”Oh, Boy!”, og var inkluderet på albummet The "Chirping" Crickets. The Crickets var ikke fremmede overfor Bo Diddley beat – de havde allerede indspillet Diddleys sang "Bo Diddley" – men med "Not Fade Away" gjorde de rytmen til deres egen, takket være trommeslageren Jerry Allison. Allison, Hollys bedste ven, hævdede også at have skrevet dele af sangteksten, om end hans navn aldrig dukkede op som medforfatter til sangteksten . Dette var også den sidste sang Buddy Holly spillede, natten før hans fatale flystyrt .

I 2004 blev denne version af sangen kåret til en 107. plads på Rolling Stone liste over de 500 bedste sange overhovedet .

The Rolling Stones version 

The Rolling Stones version af "Not Fade Away" var en af deres første klassiske hits. Indspilningerne begyndte sent i januar, 1964, og udgivet af Decca den 21. februar 1964, med "Little by Little" som b-side i England. Det var deres første Top 5 hit i Storbritannien, hvor den fik en 3. plads . I Marts, 1964, var den også den første single udgivet af The Stones i USA af London med "I Wanna Be Your Man" som b-side, hvor den kun fik en plads 48. på US charts . Den var desuden også første nummer på deres første amerikanske album England's Newest Hitmakers. Musikere der indspillede var følgende. Mick Jagger sang, og spillede sammen med Brian Jones, der udover at spillede mundharmonika, perkussion. Keith Richards spillede sangens guitarer, mens Bill Wyman og Charlie Watts henholdsvis spillede bass og trommer

Eksterne henvisninger 
 Buddy Holly officielle tekst 
 Hør Buddy Hollly “Not Fade Away”
 Rolling Stones officielle tekst
 Se The Rolling Stones ” Not Fade Away”
 Tekst og info fra The Rolling Stones om “Not Fade Away”

Fodnote 

Rolling Stones-sange
Singler fra 1957
Triton (flertydig)

Triton har flere betydninger:

 Triton – havets budbringer fra den græske mytologi.
 Triton (måne) – den største af planeten Neptuns måner.
 Triton-klassen var en af Søværnets skibsklasser med i alt fire korvetter.
 F358 Triton – et dansk inspektionsskib af Thetis-klassen
 Triton (krypteringsmaskine) – Tysk krypteringsmaskine der erstattede Enigma.
 Triton (kapitalfond)
KNI

KNI (Kalaallit Niuerfiat) er et aktieselskab, der ejes af Grønlands Selvstyre og forsyner hele Grønland med dagligvarer, forbrugsgoder og brændstof. Det består af de tre forretningsenheder Polaroil, Pilersuisoq, samt datterselskabet Neqi A/S 

Hovedsædet ligger i Grønlands næststørste by, Sisimiut.

Den nuværende administrerende direktør Jeppe Jensen blev ansat i 2021. Bestyrelsesformanden er Inger Eriksen.

I bygderne og yderdistrikterne varetager KNI i samarbejde med andre selskaber og offentlige instanser drift af postvæsen,banker, heliports og udøvelser af havnemyndighed m.m. Da en række af opgaverne ikke vil lade sig løse under almindelige markedsmæssige betingelser, modtager selskabet betaling fra Grønlands Selvstyre til løsning af de samfundsmæssige opgaver i henhold til indgåede servicekontrakter.

Historie 

KNI's historie stammer helt tilbage til 1774, hvor Den Kongelige Grønlandske Handel (forkortet KGH) blev oprettet. I 1985 udskiltes Royal Greenland. Grønlands Hjemmestyre overtog selskabet fra 1986 og videreførte det under det nuværende navn, Kalaallit Niuerfiat. KNI blev i 1993 omdannet KNI til flere selvstændige aktieselskaber, som f.eks. Royal Arctic Line og butikskæderne Pisiffik og Pilersuisoq.

I 1997 besluttede hjemmestyret at overføre lokal gods- og passagertransport, samt postvæsen til andre selskaber. I 2001 blev Pisiffik overtaget af private investorer og KNI overtog Pisiffiks butikker i byerne Nanortalik, Narsaq, Paamiut og Qasigiannguit. KNI driver herudover duty-free salg i lufthavnen Kangerlussuaqq.

Referencer 

Årsrapport 2021-22

Eksterne henvisninger 
Dansk hjemmeside

Grønlands historie
Offentligt ejede virksomheder fra Grønland
Handelsvirksomheder i Danmark
Muir & Mirrielees

Muir & Mirrielees var et berømt varehus (1857-1922) i Moskva, Rusland etableret af to skotske entreprenører – Archibald Mirrielees (1797-1877) og Andrew Muir (1817-1899).

Hovedbygningen lå på Petrovka-gaden i Moskva, nær Bolsjojteatret. Bygningen huser nu varehuset TsUM.

Kilder 

Bygninger, konstruktioner og anlæg i Moskva
Stormagasiner
Detailvirksomheder fra Rusland
Etableret i 1857
Yeah Yeah Yeahs

Yeah Yeah Yeahs er et amerikansk band dannet i år 2000 og består af tre medlemmer: Karen O, Nick Zinner og Brian Chase. Karen O er forsanger, mens Nick Zinner spiller guitar, og Brian Chase spiller trommer.

De har i alt udgivet fem album Fever to Tell (2003), Show Your Bones (2006), It's Blitz! (2009), Mosquito (2013) og Cool It Down (2022), samt de tre ep'er Yeah Yeah Yeahs (2001), Machine (2002) og Is Is (2007).

Bandet har også lavet dvd'en Tell Me What Rockers to Swallow. Den blev udgivet i 2004 og indeholder blandt andet en livekoncert, et interview og fire musikvideoer.

Diskografi 
 Fever to Tell (2003)
 Show Your Bones (2006)
 It's Blitz! (2009)
 Mosquito (2013)
 Cool It Down (2022)

Referencer

Eksterne henvisninger 

 Bandets officielle hjemmeside

Musikgrupper fra USA
Har spillet på Roskilde Festival
Musikgrupper fra 2000
Sky News

Sky News er en 24-timers britisk og international nyhedskanal. 

Kanalen startede sine udsendelser 5. februar 1989, hvilket gør den til Europas første nyhedskanal. Den er egentlig målrettet Storbritannien, men distribueres over det meste af verden via kabel-tv og satellit. Sky News var inspireret af amerikanske CNN. Sky News ejes af Sky plc.

Kanalen sender fra Osterley i det vestlige London og beskæftiger ca. 650 medarbejdere. I Australien sendes kanalen i en lokal udgave, Sky News Australia.

Sky News HD 
I forbindelse med Sky News' dækning af det britiske parlamentsvalg d. 6. maj 2010, vil kanalens nye satsning gå i luften: Sky News HD. Kanalen vil levere nyhedsindhold som sædvanligt, men nu i HD (High Definition). Dermed vil Storbritanniens første nyhedskanal i HD gå i luften.

Eksterne henvisninger 

 Sky News' hjemmeside

Tv-kanaler fra Storbritannien
Etableret i 1989
Fox Broadcasting Company
Sky plc
Tell Me What Rockers to Swallow

Tell Me What Rockers to Swallow er en DVD, som handler om bandet Yeah Yeah Yeahs. 

Filmen er fra oktober 2004 og varer 138 minutter. 

På DVD'en er der blandt andet en koncertoptagelse fra San Francisco, et interview med bandet og fire musikvideoer.

Musikvideoer og DVD-er
Yeah Yeah Yeahs (ep)

Yeah Yeah Yeahs er Yeah Yeah Yeahs' første ep. Den indeholder følgene fem numre:

 Miles Away
 Art star
 Mystery Girl
 Our Time
 Bang!

Album fra 2001
Debut EP'er
ProSieben

ProSieben er en tysk kommerciel tv-kanal, der distribueres via kabel-tv, sattelit og DVB-T i tæt befolkede områder. 

Kanalen begyndte sine udsendelser 1. januar 1989 som efterfølgeren til Eureka TV og har siden 2003 været ejet af ProSiebenSat.1 Media AG. ProSieben er Tysklands næststørste privatejede tv-kanal, kun overgået af RTL. Selv om nogle af programmerne er egenproduktion, er kanalen kendt for at sende mange amerikanske og britiske serier og film i bedste sendetid.

Kanalen har en markedsandel på 6,6% (2006).

Eksterne henvisninger 
 ProSiebens hjemmeside

Tv-kanaler fra Tyskland
Etableret i 1989
ProSiebenSat. 1 Media